CELEX: 62016CN0150
Language: mt
Date: 2016-03-14 00:00:00
Title: Kawża C-150/16: Talba għal deċiżjoni preliminari mressqa mill-Curtea de Apel Craiova (ir-Rumanija) fl-14 ta’ Marzu 2016 – Fondul Proprietatea SA vs Complexul Energetic Oltenia SA

6.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 200/8
            
         Talba għal deċiżjoni preliminari mressqa mill-Curtea de Apel Craiova (ir-Rumanija) fl-14 ta’ Marzu 2016 – Fondul Proprietatea SA vs Complexul Energetic Oltenia SA
   (Kawża C-150/16)
   (2016/C 200/13)
   Lingwa tal-kawża: ir-Rumen
   
      Qorti tar-rinviju
   
   Curtea de Apel Craiova
   
      Partijiet fil-kawża prinċipali
   
   
      Rikorrenti: Fondul Proprietatea SA
   
      Konvenuta: Complexul Energetic Oltenia SA
   
      Domandi preliminari
   
   
            
               1)
            
            
               Id-deċiżjoni tal-assemblea ġenerali tal-azzjonisti ta’ CE OLTENIA, adottata b’vot tal-Istat Rumen, permezz tad-dipartiment tal-enerġija tal-Ministeru tal-Ekonomija, fil-kapaċità tiegħu ta’ azzjonist li jżomm 77,17 % mill-kapital azzjonarju ta’ din il-kumpannija, li permezz tagħha ġie aċċettat, minn naħa, li jiġi estint id-dejn ta’ RON 28 709 457,13 li SC ELECTRONCENTRALE GRUP SA kellha lejn CE OLTENIA billi jiġi ttrasferit assi kkostitwit mill-beni rreġistrati taħt in-Nru 70301 fil-katast tal-komun ta’ Chişcani, distrett ta’ Brăila u, min-naħa l-oħra, li titħallas lil ELECTROCENTRALE GRUP SA id-differenza bejn il-valur tal-bejgħ tal-assi u l-valur tad-dejn ta’ CE OLTENIA, tikkostitwixxi għajnuna mill-Istat fis-sens tal-Artikolu 107 TFUE u, iktar preċiżament, miżura i) iffinanzjata mill-Istat jew permezz ta’ riżorsi tal-Istat, ii) li hija ta’ natura selettiva u iii) li hija suxxettibbli li taffettwa l-kummerċ bejn l-Istati Membri?
            
         
            
               2)
            
            
               Fil-każ ta’ risposta fl-affermattiv għall-ewwel domanda, l-għajnuna mill-Istat kienet suġġetta għall-obbligu ta’ notifika msemmi fl-Artikolu 108(3) TFUE?